द न्‍यूयॉर्क टाइम्‍स रिपोर्ट में तो यहां तक कहा गया कि कमर जावेद बाजवा पाकिस्‍तान इकलौते ऐसे सेनाप्रमुख हैं, जो भारत के साथ वार्ता शुरू करने और कश्‍मीर के शांतिपूर्ण हल के लिए पहल कर रहे हैं। ऐसा पहले कभी नहीं हुआ कि किसी पाकिस्‍तानी सेनाप्रमुख ने कहा हो कि पाकिस्‍तान की गिरती अर्थव्‍यवस्‍था रीजन की सुरक्षा के लिए बड़ा खतरा है। बाजवा ने यह बात कही और न सिर्फ कही बल्कि भारत के सेनाप्रमुख बिपिन रावत के साथ अपनी दोस्‍ती के जरिए वार्ता बहाल कराने की जुगत भी लगाई, लेकिन भारत की ओर से कोई जवाब नहीं दिया गया। बाजवा और बिपिन रावत कांगो में संयुक्‍त राष्‍ट्र की ओर से साथ काम कर चुके हैं।